I praksis ble Sovjetunionen styrt fra toppen og ned, så det var vanligvis slik at det var Politbyrået som bestemte sammensetningen av Sentralkomiteen og ikke vice versa. Det var bare rent unntaksvis at Sentralkomiteen overstyrte avgjørelser fra Politbyrået. Den lovgivende makten, Det øverste sovjet, hadde heller ingen egen vilje og vedtok alltid enstemmig «forslagene» fra Politbyrået.